Aalborgs Stifts Adresseavis, 1823-12-01
Castaing havde imidlertid kjøbt paa eet Apothek 12 GranEmetiqve, og paa et Andet en Drachme eddikesuurt Morphium. Da han kom tilbage og fandt sin Ven plaget at skrækkelig Brækning og Colik, ordinerede han koldt Mel at drikke. En anden Læge, som blev hentet, foreskrev ham da en smertestillende Drik; men Symptomerne bleve stedse slemmere. Castning gav ham nu en Theeskeefuld af en Drik, der hurtig virkede saaledes, at den Syge tabte al Besindelse. Ved en Aareladning, som den anden Læge foreskrev, befandt August sig bedre, og han vilde da have gientaget Aareladningen, hvilket Castaing fraraadte ham, og den Syge døde da i Es Arme, der yttrede meget Bedrøvelse derved. Denne havde endnu bemægtiget sig 2 Nøgler til et Skab, hvori August havde 70000 Fr. i Bank billets. Ved Retten er Castaing, uagtet al hans Defenfors Veltalenhed, bleven dømt til Døden. Jurien frikjendte ham for at have forgivet Hippolyte, men erklærede ham skyldig i at have forfalsket Testamentet, og med 7 Stemmer mod 5 i at have forgivet August Ballet, og dømte han til en Skadeserstatning af 100000 Fr. Retten bifaldt denne Dom. Castaing paastod sin Uskyldighed, men vilde ikke anraabe Kongens Naade. Hans Defensor har overtalt ham til at indlægge Cassation mod Dommen. - Et mindre skrækkeligt er det i Engelland. forøvede Mord. En Hr. Weare, der levede paa Landet, som hyppig til London, hvor han hvergang pleiede at besøge Spillehusene. Da han spillede meget forsigtig, gjaldt han hos de Andre for en god Spiller, der ogsaa maatte vinde en Deel. Det synes imidlertid, at han kun eiede en middelmaadig Kapital af 2000 Pd. St., men var i Begreb med, at gjøre et meget fordeelagtigt Givtermaal. For nogle Dage siden blev denne Mands Liig opdaget i en Dam paa følgende Maade: 2 fremmede Personer kom til Veiarbeiderne paa Landeveien og forespurgte sig, om de ikke havde fundet nogle Penge, som han skulde have tabt. Disse nægtede det. Da Hine vare borte, begyndte Arbeiderne at søge, og En af dem fandt et frisk Hul i Hækken og ganske tæt derved Spor af Blod. Arbeiderne forfulgte Sporet, der førte til et usselt Huus, der var beboet af en falleret Kræmmer, Probert. Man opdagede der en nylig gjort Grav, men Blodsporene syntes at føre længere bort. De 2 Personer, der havde søgt om Pengene, bleve nu arresterede, den Ene er en Ex Marinelieutenant, John Thurtel, Søn af en meget agtet Kjøbmand, der nylig var bleven udnævnt til Maire af Norwich, den Anden en vis Hunt, en Musikus og Sanger, der allerede havde været engageret ved forskjellige Theatre. Denne tilstod strax Alt, men gav Thurtel alene Skyld for Mordet, og sagde, at Weares Liig laae i Dammen. Siden har en vis Wood anmeldt for Øvrigheden, at han for nogen Tid siden var bleven lokket ind i et Huus ved Themsen, og at Man der havde villet myrde ham. Ved nærmere Undersøgelse viste det sig nu, at Thurtel havde leiet dette Huus, og at Man havde drevet Hazardspil der. Wood var bleven lokket derhen ved en Billet, skrevet i en vis Mis Noyes Navn, som han gjorde Cour til, og denne Mit befandtes at være Kræmmer Pro berts Svigerinde. Denne, hans Kone og Mis Noyes bleve altsaa og arresterede. Det hedder nu, at der har været en udbredt Conspiration, hvis Øiemed gik ud paa, at lokke Mennesker i 2 ved Themsen liggende Huse, hvor Man, efterat have forledt dem til Spil, ombragte dem, fratog dem Alt, og kastede deres Liig i Floden. Der blev af de Sammensvorne ført en Liste over alle lykkelige eller rige Spillere, og de, hvis Navne stod derpaa, vare bestemte til en hurtig Død. Undersøgelserne om dette skrækkelige Mord fortsættes uafbrudt.